CELEX: 
Language: et
Date: 2020-07-17 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2016/1011 seoses sellise selgituse miinimumsisuga, kuidas kajastatakse võrdlusaluse metoodikas keskkonna-, sotsiaal- ja juhtimistegureid

EUROOPA
                              KOMISJON
                                                       Brüssel, 17.7.2020
                                                       C(2020) 4748 final
                    KOMISJONI DELEGEERITUD MÄÄRUS (EL) …/…,
                                           17.7.2020,
   millega täiendatakse Euroopa Parlamendi ja nõukogu määrust (EL) 2016/1011 seoses
       sellise selgituse miinimumsisuga, kuidas kajastatakse võrdlusaluse metoodikas
                            keskkonna-, sotsiaal- ja juhtimistegureid
                                   (EMPs kohaldatav tekst)
ET                                                                                   ET
 ---pagebreak---                                                 SELETUSKIRI
   1.        DELEGEERITUD ÕIGUSAKTI TAUST
   1.1.      Üldine taust
   2015. aastal kirjutas Euroopa Liit alla Pariisi kliimakokkuleppele. Pariisi kliimakokkuleppes
   seatakse eesmärgiks tugevdada kliimamuutusevastaseid meetmeid, muu hulgas pannes
   investeerimisvood liikuma selliselt, et need soodustaksid vähest kasvuhoonegaaside heidet ja
   kliimamuutuste suhtes vastupanuvõimelist arengut.
   Euroopa rohelist kokkulepet käsitlevas teatises kinnitatakse vajadust pikaajaliste signaalide
   järele, et suunata finants- ja kapitalivood rohelistesse investeeringutesse ja hoida ära varade
   kasutuskõlbmatuks muutumist. Käesolev delegeeritud õigusakt aitab selle konkreetse
   eesmärgi saavutamisele kaasa. Samuti tugineb see varasemale 2018. aasta märtsi
   tegevuskavale „Jätkusuutliku majanduskasvu rahastamine“, millega käivitati ambitsioonikas
   ja terviklik kestliku rahanduse strateegia ning mille eesmärk on suunata kapitalivood ümber
   kestlikesse investeeringutesse, et saavutada kestlik ja kaasav majanduskasv.
   Laiemalt on Euroopa roheline kokkulepe Euroopa Liidu vastus kliima- ja
   keskkonnaprobleemidele, mis on meie põlvkonna jaoks määrava tähtsusega. See on uus
   majanduskasvu strateegia, mille eesmärk on tagada ELis õiglane ja jõukas ühiskond, tänapäevane,
   ressursitõhus ja 2050. aastaks kasvuhoonegaaside netonullheitega konkurentsivõimeline
   majandus, milles on tagatud keskkonna ja kodanike tervise kaitse ning majanduskasv lahutatud
   ressursikasutusest. Kuna ettevõtted ja kodumajapidamised peavad järgmisel kümnendil tegema
   suurema osa kestlikest investeeringutest, on esmatähtis anda investoritele selgeid pikaajalisi
   signaale kestlike investeeringute tegemiseks.
   Euroopa Parlamendi ja nõukogu määrusega (EL) 2016/10111 (võrdlusaluste määrus) on
   kehtestatud ühine raamistik, et tagada Euroopa Liidus finantsinstrumentide ja -lepingute või
   investeerimisfondide puhul kasutatavate võrdlusaluste täpsus ja usaldusväärsus. Selle eesmärk
   on aidata kaasa siseturu toimimisele ning saavutada tarbija- ja investorikaitse kõrge tase.
   Komisjon avaldas 24. mail 2018 ettepaneku muuta võrdlusaluste määrust kooskõlas kestliku
   rahanduse tegevuskavaga, et näha ette nõuded vähese CO2-heite võrdlusaluste metoodika
   kehtestamiseks liidus.
   Euroopa Parlamendi ja nõukogu määrusega (EL) 2019/2089,2 millega muudetakse
   võrdlusaluste määrust, on kehtestatud uus võrdlusaluste kategooria, nn ELi kliimaalased
   võrdlusalused (ELi kliimaülemineku võrdlusalused ja Pariisi kokkulepet järgivad ELi
   võrdlusalused), ning nähtud ette kõigi võrdlusaluste kohta kestlikkusteabe avalikustamine.
   1.2.      Delegeeritud määruse eesmärk
   Käesoleva delegeeritud määruse eesmärk on määrata kindlaks sellise selgituse miinimumsisu,
   kuidas kajastatakse võrdlusaluse metoodika põhielementides keskkonna-, sotsiaal- ja
   juhtimistegureid iga võrdlusaluse puhul, välja arvatud intressimäära ja välisvaluuta
   võrdlusalused, ning kasutatav standardvorming.
   1
           Euroopa Parlamendi ja nõukogu 8. juuni 2016. aasta määrus (EL) 2016/1011, mis käsitleb indekseid,
           mida kasutatakse võrdlusalustena finantsinstrumentide ja -lepingute puhul või investeerimisfondide
           tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL)
           nr 596/2014 (ELT L 171, 29.6.2016, lk 1).
   2
           Euroopa Parlamendi ja nõukogu 27. novembri 2019. aasta määrus (EL) 2019/2089, millega muudetakse
           määrust (EL) 2016/1011 ELi kliimaülemineku võrdlusaluste, Pariisi kokkulepet järgivate ELi
           võrdlusaluste ning võrdlusaluste kestlikkuse aspekti avalikustamisnõuete osas (ELT L 317, 9.12.2019,
           lk 17).
ET                                                       1                                                      ET
 ---pagebreak---    1.3.      Õiguslik taust
   Käesolev delegeeritud määrus põhineb võrdlusaluste määruse artikli 13 lõikes 2a sätestatud
   volitusel.
   2.        ÕIGUSAKTI VASTUVÕTMISELE EELNENUD KONSULTEERIMINE
   2018. aasta juunis moodustas komisjon kestliku rahanduse tehnilise eksperdirühma (TEG).
   TEGi ülesanne oli anda komisjonile soovitusi võrdlusaluse kirjelduses keskkonna-, sotsiaal- ja
   juhtimistegurite kohta avalikustatava teabe nõuete kohta.
   2019. aasta juunis avaldas TEG aruande vaheversiooni, mille kohta kutsuti üles andma
   tagasisidet 2019. aasta suvel.
   TEG avaldas oma lõpparuande 30. septembril 2019. Lõpparuanne on kättesaadav aadressil:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komisjoni töötajad kohtusid sidusrühmadega 2019. aasta sügisel ja 2020. aasta esimesel
   poolel, et arutada tulevasi delegeeritud meetmeid. Kooskõlas parema õigusloome eeskirjadega
   avaldati delegeeritud õigusaktide eelnõud parema õigusloome portaalis, et nelja nädala
   jooksul 2020. aasta aprillist maini saaks anda neile tagasisidet. Konsultatsioonis osales kokku
   36 sidusrühma. Lisaks esitati 2020. aasta mais toimunud Euroopa väärtpaberikomitee
   eksperdirühma (EGESC) kohtumisel delegeeritud õigusaktide eelnõud liikmesriikide
   ekspertidele, kes arutasid neid koos Euroopa Parlamendi vaatlejatega.
   3.        MÕJU HINDAMINE
   Vastavalt võrdlusaluste määrusele, mida on muudetud määrusega (EL) 2019/2089, on
   komisjonil õigus määrata kindlaks kestlikkusmeetmed võrdlusaluste jaoks. See hõlmab kolme
   teemat: ELi kliimaülemineku võrdlusaluste ja Pariisi kokkulepet järgivate ELi võrdlusaluste
   väljatöötamise miinimumnõuded, minimaalne selgitus selle kohta, kuidas võrdlusaluste
   metoodika põhielemendid kajastavad keskkonna-, sotsiaal- ja juhtimistegureid, ning teave,
   mida võrdlusaluse haldur peab esitama võrdlusaluse kirjelduses selle kohta, kuidas
   keskkonna-, sotsiaal- ja juhtimistegureid kajastatakse.
   Komisjon tegi TEGile ülesandeks esitada tehnilised soovitused kõigi nende aspektide kohta.
   TEG avaldas oma lõpparuande kliimaalaste võrdlusaluste ning võrdlusaluste keskkonna-,
   sotsiaal- ja juhtimistegurite avalikustamise kohta 2019. aasta septembris, olles enne seda
   aktiivselt suhelnud sidusrühmadega ümarlaudade, seminaride ja 2019. aasta suvel korraldatud
   kuuenädalase konsultatsiooni raames.
   TEGi aruanne
   TEGi lõpparuandes on esitatud miinimumnõuded ELi kliimaülemineku võrdlusaluste ja
   Pariisi kokkulepet järgivate ELi võrdlusaluste koostamiseks ning keskkonna-, sotsiaal- ja
   juhtimistegurite avalikustamise miinimumnõuded, mida tuleks kohaldada kõigi võrdlusaluste
   suhtes, välja arvatud mõned erandid.
   Komisjon on arvesse võtnud kõiki esitatud seisukohti, sealhulgas TEGi aruannet ja vastuseid
   TEGi üleskutsele anda tagasisidet, samuti sidusrühmade poolt kahepoolsetel kohtumistel või
   konverentsidel komisjonile esitatud teavet.
   Kuigi komisjon üldiselt nõustub TEGi lähenemisviisiga, kalduvad delegeeritud õigusaktid
   siiski mitmes aspektis TEGi aruandest kõrvale, eelkõige seoses keskkonna-, sotsiaal- ja
   juhtimistegurite avalikustamise nõuetega. Eesmärk on ühtlustada ja lihtsustada TEGi
ET                                                  2                                              ET
 ---pagebreak---    lähenemisviisi, et muuta selgemaks näitajate kogum ja teave, mida võrdlusaluste haldurid
   peavad avalikustama. Muudatused on sõnastatud lihtsalt ja need aitavad selgitada TEGi
   esitatud tehnilisi soovitusi, suurendavad läbipaistvust ja tagavad võrdlusaluste halduritele
   suurema prognoositavuse.
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
   koostamise miinimumkriteeriumide ning keskkonna-, sotsiaal- ja juhtimistegurite
   avalikustamise nõuete kindlaksmääramisel pidas komisjon silmas üldist proportsionaalsuse
   põhimõtet, tagades samal ajal võrdlusaluste halduritele teatava paindlikkuse.
   Proportsionaalsus
   Delegeeritud õigusaktides täpsustatakse täiendavalt volitusi, mis on seotud uute ELi
   kliimaalaste võrdlusalustega ja võrdlusaluste määruses sätestatud keskkonna-, sotsiaal- ja
   juhtimistegurite avalikustamise nõuetega, tagades kõnealuse määruse proportsionaalse
   kohaldamise.
   Võttes arvesse TEGi aruannet ja sidusrühmadelt saadud tagasisidet, on komisjon püüdnud
   võtta kasutusele proportsionaalse lähenemisviisi miinimumnõuete puhul, mida kohaldatakse
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
   koostamisel, ning keskkonna-, sotsiaal- ja juhtimistegurite avalikustamise miinimumnõuete
   puhul, mida peavad täitma võrdlusaluste haldurid.
   Kooskõlas võrdlusaluste määruses sätestatud volitustega leiab komisjon, et tuleb eristada
   keskkonna-, sotsiaal- ja juhtimistegurite avalikustamise nõudeid seoses metoodikaga ning
   keskkonna-, sotsiaal- ja juhtimistegurite avalikustamise nõudeid võrdlusaluse kirjelduses,
   kuna need ei järgi investorite jaoks samu eesmärke.
   Võrdlusaluste haldurid ei pea praegu avalikustama keskkonna-, sotsiaal- ja juhtimistegurite
   loetelu, kuigi paljud neist seda nn teabelehtedes juba teevad. Seega on see uus ülesanne
   üksnes osale neist. Komisjoni eesmärk on võtta võimalikult suures ulatuses arvesse juba
   olemasolevad turutavasid ja -näitajaid, et hoida ära ebaproportsionaalseid kulusid. Seepärast
   põhinevad keskkonna-, sotsiaal- ja juhtimistegurid TEGi aruandes esitatud soovitusel, mille
   üle on korraldatud ulatuslik turu-uuring. Komisjon teeb ka ettepaneku täpsustada TEGi
   soovitatud lähenemisviisi, ühtlustades eelkõige avaldatavate keskkonna-, sotsiaal- ja
   juhtimistegurite loetelu, lihtsustades kasutatavat terminoloogiat ning osutades vajaduse korral
   rahvusvahelistele standarditele, lepingutele ja konventsioonidele.
   Lisaks ei kavatse komisjon nõuda keskkonna-, sotsiaal- ja juhtimistegurite punktisummade
   avalikustamist kõigi võrdlusaluste puhul, kuna seda teemat käsitletakse eraldiseisvas ja
   paralleelses töösuunas kestliku rahanduse tegevuskava raames.
   Kuigi TEGi aruandes soovitatakse kasutada nn rohelise ja pruuni suhte kordajat, ei ole seda
   näitajat delegeeritud õigusaktides arvesse võetud, kuna neid mõisteid ei ole ELi tasandil veel
   määratletud ning neid käsitletakse eraldiseisvas ja paralleelses töösuunas tulevase
   taksonoomiamääruse raames.
   Paindlikkus
   Delegeeritud õigusaktis sätestatud ELi kliimaülemineku võrdlusaluste ja Pariisi kokkulepet
   järgivate ELi võrdlusaluste miinimumnõuete puhul säilitatakse teatav paindlikkus
   võrdlusaluste metoodika väljatöötamisel, et võimaldada turul arendada uuenduslikke
   strateegiaid ja kohaneda investorite konkreetsete vajadustega.
   Seoses delegeeritud õigusaktiga, mis käsitleb sellise selgituse miinimumsisu, kuidas
   kajastatakse võrdlusaluse metoodikas keskkonna-, sotsiaal-ja juhtimistegureid, peaksid
   võrdlusaluste haldurid avalikustama üksnes need keskkonna-, sotsiaal- ja juhtimistegurid,
ET                                                 3                                               ET
 ---pagebreak---    mida nad kasutavad keskkonna-, sotsiaal- ja juhtimiseesmärkide saavutamiseks, ja selle,
   kuidas nad seda teevad.
   Mis puudutab võrdlusaluse kirjeldust käsitlevat delegeeritud õigusakti, siis võrdlusaluste
   haldurid, kes ei järgi keskkonna-, sotsiaal- ja juhtimiseesmärke, ei pea nõudeid täitma, kui nad
   selle võrdlusaluse kirjeldusele lisatud asjakohases vormis selgelt ära märgivad.
   3.1.     Kulude ja kasu analüüs
   Ühes delegeeritud õigusaktidest määratakse kindlaks ELi kliimaülemineku võrdlusaluste ja
   Pariisi kokkulepet järgivate ELi võrdlusaluste väljatöötamise miinimumnõuded. Mõlemad
   võrdlusalused on vabatahtlikud märgised ja seepärast kohaldatakse asjaomases delegeeritud
   õigusaktis sätestatud nõudeid üksnes nende võrdlusaluste haldurite suhtes, kes otsustavad
   norme kohaldada. Kuna delegeeritud õigusaktiga kehtestatakse miinimumnõuded, jäetakse
   võrdlusaluste halduritele võrdlusaluste väljatöötamisel teatav paindlikkus, nii et nõuete
   täitmisega seotud kulud oleksid piiratud. Üldisemalt tagaks see selged ja ühtsed eeskirjad selle
   kohta, kuidas selliseid võrdlusaluseid välja töötada, mis peaks tõenäoliselt võimaldama
   vähendada sise-eeskirjade väljatöötamise kulusid, kuid jätaks samuti turule tegutsemisruumi
   uuenduslike strateegiate väljatöötamiseks ning aitaks rahuldada selliste investorite nõudlust,
   kes on valmis järgima kliimateadlikke investeerimisstrateegiaid.
   Tulenevalt kahest delegeeritud õigusaktist, mis käsitlevad vastavalt keskkonna-, sotsiaal- ja
   juhtimistegurite minimaalset avalikustamist metoodika puhul ning keskkonna-, sotsiaal- ja
   juhtimistegurite minimaalset avalikustamist võrdlusaluse kirjelduses, peavad võrdlusaluste
   haldurid kohandama oma IT-taristut nii, et see suudaks töödelda uut teabevoogu ja vastaks
   avalikustamisnõuetele. Tuleb rõhutada, et juba praegu on tavaks, et võrdlusaluste haldurid
   avalikustavad keskkonna-, sotsiaal- ja juhtimisalase teabe nn teabelehtedel, ning seepärast
   peaksid uute eeskirjade täitmisega seotud kulud olema piiratud.
   Võrdlusaluste haldurite avaldatav keskkonna-, sotsiaal- ja juhtimisalane teave parandab
   võrdlusaluste võrreldavust ja tagab selguse investoritele, kes soovivad teha kliimateadlikke
   investeeringuid.
   3.2.     Subsidiaarsus
   Võrdlusaluste määrus on tervikuna siduv ja vahetult kohaldatav kõikides liikmesriikides.
   Võrdlusaluste määruses on ette nähtud üleminekuperiood kriitilise tähtsusega võrdlusaluste ja
   kolmandate riikide võrdlusaluste jaoks, mida võib liidus kasutada ilma loata kuni 2021. aasta
   lõpuni. Võrdlusaluste määruse õiguslik alus on Euroopa Liidu toimimise lepingu artikkel 114
   ning kõik selle määruse muudatused peavad olema kooskõlas sama õigusliku alusega.
   Üha rohkem investoreid järgib vähese CO2-heite investeerimisstrateegiaid ja kasutab vähese
   CO2-heite võrdlusaluseid investeerimisportfellide tootluse mõõtmiseks.
   Selleks et säilitada siseturu nõuetekohane toimimine investorite huvides ning tagada
   kõrgetasemeline tarbija- ja investorikaitse, kehtestatakse muudetud võrdlusaluste määrusega
   õigusraamistik, milles sätestatakse liidu tasandil ELi kliimaülemineku võrdlusaluste ja Pariisi
   kokkulepet järgivate ELi võrdlusaluste miinimumnõuded. ELi kliimaülemineku võrdlusaluste
   ja Pariisi kokkulepet järgivate ELi võrdlusaluste kehtestamine, mille aluseks on Pariisi
   kokkuleppes sätestatud CO2-heitealaste kohustustega seotud metoodika, aitab suurendada
   läbipaistvust ja hoida ära rohepesu.
   Kuna puudub ühtlustatud raamistik, millega oleks tagatud individuaalsete või
   ühisinvesteerimisportfellide puhul kasutatavate vähese CO2-heite võrdlusaluste peamiste
ET                                                  4                                               ET
 ---pagebreak---    kategooriate täpsus ja usaldusväärsus, on tõenäoline, et liikmesriikide lähenemisviiside
   erinevused tekitavad tõkkeid siseturu sujuvale toimimisele.
   4.      DELEGEERITUD ÕIGUSAKTI ÕIGUSLIK KÜLG
   Õigus võtta vastu delegeeritud õigusakte on sätestatud määruse (EL) 2016/1011 artiklis 49.
          Artiklis 1 käsitletakse selgitust selle kohta, kuidas kajastatakse võrdlusaluse
           kirjelduses keskkonna-, sotsiaal- ja juhtimistegureid.
          Artiklis 2 täpsustatakse, millal peavad võrdlusaluste haldurid võrdlusaluse metoodika
           vormi ajakohastama.
ET                                                5                                              ET
 ---pagebreak---                        KOMISJONI DELEGEERITUD MÄÄRUS (EL) …/…,
                                                 17.7.2020,
     millega täiendatakse Euroopa Parlamendi ja nõukogu määrust (EL) 2016/1011 seoses
         sellise selgituse miinimumsisuga, kuidas kajastatakse võrdlusaluse metoodikas
                               keskkonna-, sotsiaal- ja juhtimistegureid
                                         (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1011,
   mis käsitleb indekseid, mida kasutatakse võrdlusalustena finantsinstrumentide ja -lepingute
   puhul või investeerimisfondide tootluse mõõtmiseks, ning millega muudetakse direktiive
   2008/48/EÜ ja 2014/17/EL ning määrust (EL) nr 596/2014,3 eriti selle artikli 13 lõiget 2a,
   ning arvestades järgmist:
   (1)     Liidu poolt 5. oktoobril 2016 heaks kiidetud ÜRO kliimamuutuste raamkonventsiooni
           alusel vastu võetud Pariisi kokkuleppe4 (edaspidi „Pariisi kokkulepe“) eesmärk on
           tugevdada kliimamuutustele reageerimist, muu hulgas viies investeerimisvood
           kooskõlla arenguteega, mis on suunatud vähese kasvuhoonegaaside heite ja
           kliimamuutustele vastupanuvõimelise arengu saavutamisele.
   (2)     Komisjon võttis 11. detsembril 2019 vastu teatise Euroopa Parlamendile, Euroopa
           Ülemkogule, nõukogule, Euroopa Majandus- ja Sotsiaalkomiteele ning Regioonide
           Komiteele „Euroopa roheline kokkulepe“5. Euroopa roheline kokkulepe on uue
           majanduskasvu strateegia, mille eesmärk on muuta liit õiglaseks ja jõukaks, kaasaegse,
           ressursitõhusa ja konkurentsivõimelise majandusega ühiskonnaks, kus 2050. aastaks ei
           ole enam kasvuhoonegaaside netoheidet ja kus majanduskasv on ressursikasutusest
           lahutatud. Euroopa rohelise kokkuleppe rakendamiseks on vaja, et investoritele antaks
           selgeid ja pikaajalisi signaale, et hoida ära varade kasutuskõlbmatuks muutumist ja
           kaasata kestlikku rahastust.
   (3)     Määruse (EL) 2016/1011 kohaselt peavad võrdlusaluste haldurid selgitama, kuidas iga
           võrdlusaluse puhul kajastavad võrdlusaluse metoodika põhielemendid keskkonna-,
           sotsiaal- ja juhtimistegureid.
   (4)     Selle selgitamise erinevad viisid, kuidas iga võrdlusaluse või võrdlusaluste rühma
           puhul kajastavad võrdlusaluse metoodika põhielemendid keskkonna-, sotsiaal- ja
           juhtimistegureid, vähendaksid võrdlusaluste võrreldavust ning keskkonna-, sotsiaal- ja
           juhtimistegurite ulatuse ja eesmärkide selgust. Seepärast tuleb kindlaks määrata
           selliste selgituste miinimumsisu ja kasutatav vorm.
   3
           ELT L 171, 29.6.2016, lk 1.
   4
           Nõukogu 5. oktoobri 2016. aasta otsus (EL) 2016/1841 Ühinenud Rahvaste Organisatsiooni
           kliimamuutuste raamkonventsiooni alusel vastu võetud Pariisi kokkuleppe Euroopa Liidu nimel
           sõlmimise kohta (ELT L 282, 19.10.2016, lk 1).
   5
           COM(2019) 640 final.
ET                                                     6                                               ET
 ---pagebreak---    (5)     Selleks et paremini kohandada teavet investorite jaoks, peaks nõue selgitada, kuidas
           iga esitatud ja avaldatud võrdlusaluse või võrdlusaluste rühma puhul kajastavad
           võrdlusaluse metoodika põhielemendid keskkonna-, sotsiaal- ja juhtimistegureid,
           arvesse võtma alusvara, millel võrdlusalused põhinevad. Käesolevat määrust ei tuleks
           kohaldada võrdlusaluste suhtes, millel ei ole kliimamuutusi mõjutavat alusvara, nt
           intressimäära ja välisvaluuta võrdlusalused. Vastavalt määruse (EL) 2016/1011
           artiklile 19 ei tuleks käesolevat määrust kohaldada kauba võrdlusaluste suhtes.
   (6)     Selgitus selle kohta, kuidas võrdlusaluse metoodika põhielemendid kajastavad
           keskkonna-, sotsiaal- ja juhtimistegureid, tuleks esitada agregeeritud kaalutud
           keskmise väärtuse alusel ning seda ei tuleks avaldada võrdlusaluse iga komponendi
           kohta. Kui see on asjakohane ja sobiv, peaksid võrdlusaluste haldurid suutma esitada
           täiendavat keskkonna-, sotsiaal- ja juhtimisalast teavet.
   (7)     Võrdlusaluse kasutajatele täpse ja ajakohase teabe andmiseks peaksid võrdlusaluse
           haldurid vormis esitatud teavet ajakohastama, et kajastada metoodikas tehtud
           muudatusi, ning märkima teabe ajakohastamise põhjuse ja kuupäevad,
   (8)     Selleks et tagada investoritele maksimaalne läbipaistvus, peaksid võrdlusaluste
           haldurid selgelt märkima, kas nad järgivad või ei järgi keskkonna-, sotsiaal- ja
           juhtimiseesmärke,
   ON VASTU VÕTNUD KÄESOLEVA MÄÄRUSE:
                                                    Artikkel 1
     Selgitus selle kohta, kuidas kajastatakse võrdlusaluse kirjelduses keskkonna-, sotsiaal-
                                              ja juhtimistegureid
   1.        Võrdlusaluse haldurid selgitavad käesoleva määruse lisas esitatud vormi kasutades,
             milliseid komisjoni delegeeritud määruses (EL).../... [väljaannete talitus, palun lisage
             viide komisjoni delegeeritud määrusele, millega täiendatakse Euroopa Parlamendi
             ja nõukogu määrust (EL) 2016/1011 seoses võrdlusaluse kirjelduses esitatava
             selgitusega selle kohta, kuidas kajastatakse igas esitatud ja avaldatud võrdlusaluses
             keskkonna-, sotsiaal- ja juhtimistegureid]6 osutatud keskkonna-, sotsiaal- ja
             juhtimistegureid on nad võrdlusaluse metoodika väljatöötamisel arvesse võtnud.
             Samuti selgitavad nad, kuidas neid tegureid kajastatakse kõnealuse metoodika
             põhielementides, sealhulgas alusvara, kaalutegurite, parameetrite ja asendajate
             valikul.
             Esimeses lõigus sätestatud nõuet ei kohaldata kauba võrdlusaluste suhtes.
   2.        Üksikute võrdlusaluste puhul võivad võrdlusaluste haldurid selle asemel, et esitada
             kogu käesoleva määruse I lisas esitatud vormis nõutav teave, asendada selle teabe
             esitatud selgitusele lisatud hüperlingiga veebisaidile, mis sisaldab kogu kõnealust
             teavet.
   3.        Kui võrdlusalused hõlmavad eri liiki alusvara, selgitavad võrdlusaluste haldurid,
             kuidas kajastatakse keskkonna-, sotsiaal- ja juhtimistegureid iga asjaomase alusvara
             puhul.
   6
           Komisjoni delegeeritud määrus (EL).../...,..., millega täiendatakse Euroopa Parlamendi ja nõukogu
           määrust (EL) 2016/1011 seoses võrdlusaluse kirjelduses esitatava selgitusega selle kohta, kuidas
           kajastatakse igas esitatud ja avaldatud võrdlusaluses keskkonna-, sotsiaal- ja juhtimistegureid (ELT
           L...,..., lk...).
ET                                                        7                                                     ET
 ---pagebreak---    4.       Võrdlusaluste haldurid võivad esitatud selgitusse lisada täiendavaid keskkonna-,
            sotsiaal- ja juhtimistegureid ning nendega seotud teavet.
   5.       Võrdlusaluste haldurid märgivad esitatud selgituses selgelt, kas nad järgivad või ei
            järgi keskkonna-, sotsiaal- ja juhtimiseesmärke.
   6.       Võrdlusaluste haldurid lisavad esitatud selgitusele viite iga avaldatud keskkonna-,
            sotsiaal- ja juhtimisteguri puhul kasutatud andmeallikatele ja standarditele.
                                               Artikkel 2
                                  Esitatud selgituse ajakohastamine
   Võrdlusaluste haldurid ajakohastavad esitatud selgitust iga kord, kui võrdlusaluse metoodikat
   muudetakse, ja igal juhul kord aastas. Nad esitavad ajakohastamise põhjused.
                                               Artikkel 3
                                     Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 17.7.2020
                                                 Komisjoni nimel
                                                 president
                                                 Ursula VON DER LEYEN
ET                                                 8                                             ET
 ---documentbreak---                               EUROOPA
                              KOMISJON
                                                       Brüssel, 17.7.2020
                                                       C(2020) 4748 final
                                                       ANNEX
                                             LISA
                                 järgmise dokumendi juurde:
                     KOMISJONI DELEGEERITUD MÄÄRUS (EL) .../...,
   millega täiendatakse Euroopa Parlamendi ja nõukogu määrust (EL) 2016/1011 seoses
       sellise selgituse miinimumsisuga, kuidas kajastatakse võrdlusaluse metoodikas
                            keskkonna-, sotsiaal- ja juhtimistegureid
ET                                                                                   ET
 ---pagebreak---                                                            LISA
        VORM SELLE SELGITAMISEKS, KUIDAS VÕRDLUSALUSE METOODIKA
                  PÕHIELEMENDID KAJASTAVAD KESKKONNA-, SOTSIAAL- JA
                                               JUHTIMISTEGUREID
          SELGITUS SELLE KOHTA, KUIDAS KAJASTATAKSE VÕRDLUSALUSE
                METOODIKA PÕHIELEMENTIDES KESKKONNA-, SOTSIAAL- JA
                                               JUHTIMISTEGUREID
   Punkt 1. Võrdlusaluse halduri nimi.
   Punkt 2. Võrdlusaluse või võrdlusaluste rühma liik.
   Valige          komisjoni      delegeeritud      määruse
   (EL).../...,...[väljaannete talitus, palun lisada viide
   komisjoni         delegeeritud     määrusele,     millega
   täiendatakse Euroopa Parlamendi ja nõukogu määrust
   (EL) 2016/1011 seoses võrdlusaluse kirjelduses
   esitatava selgitusega selle kohta, kuidas kajastatakse
   igas esitatud ja avaldatud võrdlusaluses keskkonna-,
   sotsiaal- ja juhtimistegureid] II lisas esitatud loetelust
   asjaomane alusvara.
   Punkt 3. Võrdlusaluse või võrdlusaluste rühma nimi.
   Punkt 4. Kas võrdlusaluse või võrdlusaluste rühma            □ Jah □ Ei
   puhul kasutatavas võrdlusaluse metoodikas võetakse
   arvesse keskkonna-, sotsiaal- ja juhtimistegureid?
   Punkt 5. Kui vastus punktile 4 on positiivne, loetlege palun iga võrdlusaluste rühma puhul need keskkonna-,
   sotsiaal- ja juhtimistegurid, mida võetakse arvesse võrdlusaluse metoodikas, võttes arvesse [väljaannete talitus,
   palun lisada viide komisjoni delegeeritud määrusele, millega täiendatakse Euroopa Parlamendi ja nõukogu
   määrust (EL) 2016/1011 seoses võrdlusaluse kirjelduses esitatava selgitusega selle kohta, kuidas kajastatakse
   igas esitatud ja avaldatud võrdlusaluses keskkonna-, sotsiaal- ja juhtimistegureid] II lisas loetletud keskkonna-,
   sotsiaal- ja juhtimistegureid.
   Palun selgitage, kuidas neid keskkonna-, sotsiaal- ja juhtimistegureid võetakse arvesse alusvara valimisel,
   kaalumisel või väljajätmisel.
   Keskkonna-, sotsiaal- ja juhtimistegurid avalikustatakse võrdlusaluste rühma tasandil agregeeritud kaalutud
   keskmise väärtusena.
   a) Arvesse võetud keskkonnategurite loetelu:                          valimine, kaalumine või väljajätmine:
   b) Arvesse võetud sotsiaaltegurite loetelu:                           valimine, kaalumine või väljajätmine:
   c) Arvesse võetud juhtimistegurite loetelu:                           valimine, kaalumine või väljajätmine:
   Punkt 6. Kui vastus punktile 4 on positiivne, loetlege palun iga võrdlusaluse puhul need keskkonna-, sotsiaal- ja
   juhtimistegurid, mida võetakse arvesse võrdlusaluse metoodikas, võttes arvesse [väljaannete talitus, palun lisada
   viide komisjoni delegeeritud määrusele, millega täiendatakse Euroopa Parlamendi ja nõukogu määrust (EL)
   2016/1011 seoses võrdlusaluse kirjelduses esitatava selgitusega selle kohta, kuidas kajastatakse igas esitatud ja
   avaldatud võrdlusaluses keskkonna-, sotsiaal- ja juhtimistegureid] II lisas loetletud keskkonna-, sotsiaal- ja
ET                                                            1                                                       ET
 ---pagebreak---    juhtimistegureid, sõltuvalt asjaomasest alusvarast.
   Palun selgitage, kuidas neid keskkonna-, sotsiaal- ja juhtimistegureid võetakse arvesse alusvara valimisel,
   kaalumisel või väljajätmisel.
   Keskkonna-, sotsiaal- ja juhtimistegureid ei avalikustata võrdlusaluse iga komponendi kohta, vaid võrdlusaluse
   agregeeritud kaalutud keskmise väärtusena.
   Teise võimalusena võib kogu selle teabe esitada käesolevas selgituses hüperlingina võrdlusaluse halduri
   veebisaidile. Veebisaidil esitatav teave peab olema kergesti kättesaadav ja juurdepääsetav. Võrdlusaluste
   haldurid tagavad, et nende veebisaidil avaldatud teave jääb kättesaadavaks viieks aastaks.
   a) Arvesse võetud keskkonnategurite loetelu:                        valimine, kaalumine või väljajätmine:
   b) Arvesse võetud sotsiaaltegurite loetelu:                         valimine, kaalumine või väljajätmine:
   c) Arvesse võetud juhtimistegurite loetelu:                         valimine, kaalumine või väljajätmine:
   Hüperlink keskkonna-, sotsiaal- ja juhtimistegureid
   käsitlevale teabele iga võrdlusaluse puhul:
   Punkt 7. Kasutatud andmed ja standardid
   a) Sisendandmed.
   i) Kirjeldage, kas andmed on esitatud, modelleeritud
   või saadud asutuse seest või väljastpoolt.
   ii) Kui andmed on esitatud, modelleeritud või saadud
   väljastpoolt, siis palun nimetage kolmandast isikust
   andmepakkuja.
   b) Andmete kontrollimine ja kvaliteet.
   Kirjeldage, kuidas andmeid kontrollitakse ja kuidas
   tagatakse nende andmete kvaliteet.
   c) Alusstandardid
   Kirjeldage võrdlusaluse metoodika puhul kasutud
   rahvusvahelisi standardeid.
   Teabe viimase ajakohastamise              kuupäev    ja
   ajakohastamise põhjus:
ET                                                          2                                                     ET